**REPUBLIKA HRVATSKA**

**ZAGREBAČKA ŽUPANIJA**

**OPĆINA BISTRA**

**Općinsko vijeće**

KLASA: 021-01/25-01/

URBROJ: 238-2-01-25-01

Temeljem članka 30. Statuta Općine Bistra (Službeni glasnik Općine Bistra broj 2/21), članaka 30. i 31.a Zakona o lokalnoj i područnoj (regionalnoj) samoupravi (Narodne novine broj: 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15.- ispravak, 123/17, 98/19 i 144/20), Općinsko vijeće Općine Bistra na svojoj \_\_. sjednici održanoj dana \_\_\_\_\_\_\_\_\_\_\_\_\_\_\_\_\_\_\_ g. donosi sljedeću

**O D L U K U**

**o visini naknade za rad članova Općinskog vijeća Općine Bistra**

Članak 1.

Ovom se Odlukom utvrđuje naknada za rad (u daljnjem tekstu: naknada) članovima Općinskog vijeća Općine Bistra (u daljnjem tekstu: Općinsko vijeće) u Općinskom vijeću i njegovim radnim tijelima.

Članak 2.

Predsjedniku Općinskog vijeća Općine Bistra utvrđuje se mjesečna naknada za rad u iznosu od 130,00 eura neto.

Potpredsjedniku Općinskog vijeća Općine Bistra utvrđuje se mjesečna naknada za rad u iznosu od 100,00 eura neto.

Ostalim članovima Općinskog vijeća utvrđuje se mjesečna naknada za rad u iznosu od 80,00 eura neto.

Članak 3.

Član Općinskog vijeća iz članka 2. ove Odluke koji izostane sa sjednice Općinskog vijeća ili ju napusti prije njezina završetka, ima pravo na isplatu 50% naknade iz članka 1. ove Odluke.

Članak 4.

Naknade utvrđene ovom Odlukom isplatit će se članovima Općinskog vijeća u 2 obroka i to u mjesecu lipnju i prosincu za tekuću godinu.

Članak 5.

Danom stupanja na snagu ove Odluke prestaje važiti *Odluka o visini naknade za rad članova Općinskog vijeća Općine Bistra (Službeni glasnik Općine Bistra broj 7/21).*

Članak 6.

Ova Odluka stupa na snagu osmog dana od dana objave u Službenom glasniku Općine Bistra.

Predsjednica Općinskog vijeća

Danijela Maršić Peica

**OBRAZLOŽENJE**

1. Pravni temelj za donošenje akta

Na temelju članka 31.a Zakona o lokalnoj i područnoj (regionalnoj) samoupravi (Narodne novine broj: 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15.- ispravak, 123/17, 98/19 i 144/20), član predstavničkog tijela ima pravo na naknadu za rad u predstavničkom tijelu i radnim tijelima, a određuje se u neto iznosu po članu predstavničkog tijela tako da ukupna godišnja neto naknada po članu predstavničkog tijela ne smije iznositi više od:

u općini i gradu:

* s više od 5.000 do 10.000 stanovnika – 8.000,00 kuna odnosno 1.061,78 eura

Naknada za predsjednika predstavničkog tijela može se odrediti u iznosu uvećanom za najviše 50%, a za potpredsjednike u iznosu uvećanom za najviše 30% pripadajuće naknade utvrđene stavkom 1. članka 31a.

1. Osnovna pitanja i prikaz stanja

Općina Bistra ima trinaest vijećnika.

Član predstavničkog tijela dužnost obavlja počasno i za to ne prima plaću.

Član predstavničkog tijela ima pravo na naknadu u skladu s odlukom predstavničkog tijela.

Član predstavničkog tijela ima pravo na opravdani izostanak s posla radi sudjelovanja u radu predstavničkog tijela i njegovih radnih tijela, sukladno sporazumu s poslodavcem.

1. Procjena financijskih sredstava

Sredstva za rad članova općinskog vijeća osigurana su izmjenama i dopunama Proračuna Općine Bistra za 2025. godinu na poziciji R-001.